dhruvámasi pr̥thivī́ṃ dr̥ṃhéti pr̥thivyā́ evá rūpéṇaitádevá dr̥ṃhatyeténaiva dviṣántam bhrā́tr̥vyamávabādhate brahmaváni tvā kṣatraváni sajātavanyúpadadhāmi bhrā́tr̥vyasya vadhāyéti bahvī vai yájuḥsvāśīstadbráhma ca kṣatraṃ cā́śāsta ubhé vīryá sajātavanī́ti bhūmā vaí sajātāstádbhūmā́namā́śāsta upádadhāmi bhrā́tr̥vyasya badhāyéti yádi nā̀bhicáredyádya abhicáredamúṣya badhāyéti brūyādabhiníhitamevá savyásya pāṇéraṅgúlyā bhávati